**ORMESTAD MOTORBÅTFORENING - ÅRSBERETNING 2019**

04.02.2020

**Formann: Sigbjørn Østad**

**Nestformann: Finn Carlsen**

**Kasserer: Anders Kristian Mathisen**

**Sekretær: Jan Erik Hvidsten**

**Styremedlemmer: Harald Becker**

**Helge Larsen**

**Torger Johansen**

**Regnskapskontrollør: Vidar Ormestad**

**Valgkomite: Arild Norberg**

**Bernt Roligheten**

**Eivind Myrsve**

**Medlemsstatus:**

Ingen medlemmer har gått bort i 2019.

Pr. 31.12.2019 har OMF 257 medlemmer, hvorav 37 kvinner og 220 menn.

**I 2019 skjedde følgende endringer:**

14 nye medlemmer

16 medlemmer meldte seg ut

0 medlem sa opp sin båtplass

0 medlem fikk ny båtplass

0 overdragelser av båtplass

0 bytte av båtplass

9 medlemmer ble slettet for å ikke ha betalt kontingent

6 båtplasser ble leid ut til sommerplasser

**Opplagsforhold**

222 kranhiv av medlemmer

25 kranhiv av ikke medlemmer

25 utleier av båtvogna

28 bomavgift medlemmer

18 bomavgift ikke medlemmer

**Foreningens Drift:**

Seks styremøter er avholdt i 2019.

Styret har besluttet å endre avlønning av kranmenn fra nettolønn til bruttolønn, slik at de selv blir ansvarlige for skattetrekk.

**Kommunikasjon:**

Styret har ønsket en mer effektiv kanal enn oppslagstavla i Ormestadvika for å kunne kommunisere med medlemmer og andre interesserte. Det er nå satt opp en nettside for foreningen med adresse ormestadvika.no.

Nettsiden inneholder nyheter, informasjon, instrukser og vedtekter. Foreningen har valgt Styreweb som leverandør. Styreweb leverer også en løsning for digitalt foreningsarkiv.

**Kran:**

Krana er malt. Sertifisering av kran er også gjennomført.

**Klubbhuset:**

Klubbhuset er benyttet til styremøter og sosiale samlinger. Toalettet er holdt åpent for publikum og løpende rengjort. Toalettet ble utsatt for hærverk i juli. Forholdet ble politianmeldt.

**Opplagsplassen:**

Plassen er sloddet og kloret vår og høst for å dempe støv. Rist ved Vikaveien er renset vår og høst.

**Bryggeanlegget:**

Før vannet kunne settes på brygga ble det reparert en lekkasje og skiftet 2 kraner.

Skagerak Energi varslet i brev av 9. mai tilsyn av elektrisk anlegg og gjennomgang av internkontroll. Kontrollen er gjennomført, og pålagt utskifting av stikkontakter på bryggeanlegget er gjennomført.Etter kontrollen ble også jordfeilbryterne sjekket, og låsene på strømskap ble smurt. To låser ble skiftet. Den ene ble brutt opp tre dager senere.

Syv-åtte av de nye bommene på brygga måtte justeres da plassene ikke hadde riktig mål. Det er også laget to trelemmer på de nye endebommene da disse ikke har jernrist.

Tre båteiere har fått større plass (plass nr 35, 98 og 104), og en båteier har fått mindre plass (106). En fortøyningsbøye på steinbrygga er byttet.

Velforeningen har ønsket at Ormestad Motorbåtforening henger opp redningsbøye på brygga. Redningsbøye er nå hengt opp på stativ laget av Roger Andersen.

Organisert båtplassdugnad er utført i.h.t vedtak årsmøtet 2011.Generellt vedlikehold utført, i tillegg til maling av bua nord for klubbhuset.

Badeflåten er satt ut og tatt opp.